VS001437
Datum: 1984-04-07T02:00:00.000+02:00
datum_sodbe_i_stopnje: 2003-11-14T00:00:00.000Z
podrocje: višina odškodnine za nepremoženjsko škodo
institut: zmanjšanje življenjske aktivnosti
skupina: poškodbe glave in možganov in njihove posledice
fischer: srednje hudi primeri
odskodnina: 1700000 SIT
opombe: II Ips 739/2005. Revizija tožene stranke je bila zavrnjena.

Opomba: Diagnoza tožnikovih poškodb se je glasila: hud pretres možganov, zlom lobanje, rana na glavi, udarnina desnega ledvenega predela in zlom 12. prsnega vretenca. S tožbo je zahteval odškodnino za posledice, ki se nanašajo na poškodbo hrbtenice in odškodnino za novo škodo zaradi ugotovljenega postkomocijskega organskega psihosindroma. Prisojena mu je bila odškodnina za duševne bolečine zaradi zmanjšanja življenjske aktivnosti v zvezi z novo škodo, presežni tožbeni zahtevek pa je bil zavrnjen. Odškodninska terjatev v zvezi s tožbo uveljavljeno škodo je bila zastarana, v zvezi s kasneje zatrjevanim poslabšanjem stanja zaradi povešene hrbtenice pa ni bila dokazana vzročna zveza.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Fizični delavec.

## Škodni dogodek

Kot kolesar se je poškodoval v prometni nesreči.

## Poškodba

Pokomocijski organski psihosindrom (kot nova škoda). Sedanje zdravstveno stanje je posledica delovanja več vzrokov: poskusa samomora s psihofarmaki, tožnikove osebnosti in v 50 odstotkih posledica poškodbe možganovine.

## Zmanjšanje življenjske aktivnosti

1700000 SIT Posledice psihoorganskega sindroma se kažejo v upočasnjenosti in rigidnosti v verbalnem in spominskem sistemu, kognitivnih motnjah v smislu sumničavosti, pretiranem ukvarjanju z lastnim zdravjem in iskanju zadoščenja, spolnih motnjah in posledičnem zmanjšanju življenjske aktivnosti. Že pred škodnim dogodkom ni šlo za zelo urejeno osebnost. Posledice se glede na njegov poklic izražajo v manjši meri, kot če bi opravljal intelektualno delo. Določene motnje lahko blaži z zdravili in pomirjevali. Sam bi tudi lahko več vplival na manjši obseg škode z odvajanjem kajenja in nezmernega uživanja kave ter z več telesne rekreacije vplival na boljšo prekrvavitev možganov in s tem na ublažitev težav.

---

ZOR člen 200, 203